ddrg/super_eurlex huggingface dataset:
Official Journal L 126 , 21/05/1980 P. 0014 - 0014

Finnish special edition: Chapter 3 Volume 12 P. 0035

Greek special edition: Chapter 03 Volume 28 P. 0171

Swedish special edition: Chapter 3 Volume 12 P. 0035

Spanish special edition: Chapter 03 Volume 18 P. 0019

Portuguese special edition Chapter 03 Volume 18 P. 0019



KOMISJONI DIREKTIIV, 2. mai 1980, millega lubatakse teatavate juhtudel turustada segasööta pitseerimata pakendites või mahutites (80/511/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. aprilli 1979. aasta direktiivi 79/373/EMÜ loomadele ettenähtud segasööda turustamise kohta,1 eriti selle artiklit 4, ning arvestades, et: eespool nimetatud direktiivi sätete alusel tuleb segasööta üldjuhul turustada pitseeritud pakendites või mahutites; ühenduse tasandil võib siiski teha kõnealusest eeskirjast erandeid; praegu liikmesriikides toimivate õigusaktidega nähakse ette teatavad erandid kohustusest turustada segasööta pitseeritud pakendites või mahutites; seepärast tuleks direktiivi 73/373/EMÜ sätete rakendamise hõlbustamiseks teha ühenduse tasandil praktilistel või majanduslikel põhjustel põhjendatud erandeid; selleks et tagada segasööda koostise ja kvaliteedi vastavus kehtivatele märgistamist käsitlevatele sätetele, on vaja eristada juhud, mil erandina olemasolevatest sätetest võib segasööta turustada lahtiselt või pitseerimata mahutites, juhtudest, mil segasööta võib turustada kas lahtiselt või pitseerimata pakendites või mahutites; käesoleva direktiiviga ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA DIREKTIIVI: Artikkel 1 1. Liikmesriigid sätestavad, et segasööta võib turustada lahtiselt või pitseerimata pakendites või mahutites, kui tegemist on: a) segasöödaga, mis tarnitakse ühelt tootjalt teisele; b) segasöödaga, mis tarnitakse tootjalt pakkimisettevõttesse; c) segasöödaga, mis koosneb teraviljasegust või tervete viljade segust; d) söödabriketiga või lakukiviga; e) kuni 50 kg kaaluvate lõpptarbijale ettenähtud segasöödakogustega, mis võetakse kasutusele otse sellisest pakendist või mahutist, mis enne avamist vastas direktiivi 79/373/EMÜ artikli 4 lõike 1 sätetele. 2. Liikmesriigid sätestavad, et segasööta võib turustada lahtiselt või pitseerimata mahutites, kuid mitte pitseerimata pakendites, kui tegemist on: a) segasöödaga, mis tarnitakse tootjalt otse lõpptarbijale; b) melasseeritud söödaga, mis koosneb rohkem kui kolmest komponendist; c) granuleeritud söödaga. Artikkel 2 Liikmesriigid jõustavad käesoleva direktiivi järgimiseks vajalikud õigusnormid 1. jaanuaril 1981 ning teavitavad sellest viivitamata komisjoni. Artikkel 3 Käesolev direktiiv on adresseeritud liikmesriikidele. Brüssel, 2. mai 1980 Komisjoni nimel asepresident Finn GUNDELACH 1 EÜT L 86, 6.4.1979, lk 30.
KOMISJONI DIREKTIIV,

28. märts 1980,

millega muudetakse puu- ja köögiviljades ja nende pinnal esinevatele pestitsiidide jääkidele piirnormide kehtestamist käsitleva nõukogu direktiivi 76/895/EMÜ II lisa

(80/428/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 23. novembri 1976. aasta direktiivi 76/895/EMÜ puu- ja köögiviljades ja nende pinnal esinevatele pestitsiidide jääkidele piirnormide kehtestamise kohta,1 eriti selle artiklit 4,

ning arvestades, et:

nimetatud artiklis on sätestatud, et juhul kui liikmesriik leiab, et II lisas kehtestatud piirnorm võib ohustada inimeste või loomade, välja arvatud kahjulike organismide tervist, võib asjaomane liikmesriik kõnealust piirnormi oma territooriumil ajutiselt vähendada;

Hollandi Kuningriik on tuginenud eespool nimetatud artikli sätetele dimetoaadi, ometoaadi ja fenklorofossi suhtes kehtestatud piirnormide osas;

enne kui komisjon saab võetavad meetmed välja töötada, on vajalik täiendavate uuringute teostamine dimetoaadi ja ometoaadi osas;

võttes arvesse fenklorofossi kasutamisulatuse piiranguid ja soovimatute saasteainete võimalikku leidumist fenklorofossi sisaldavates preparaatides ja seega ka selle jääkides, oleks fenklorofossi puhul siiski mõistlik vähendada II lisas sätestatud piirnormi viivitamatult madalaima tasemeni, mis on kooskõlas praeguse hea põllumajandustavaga;

ühtlasi on soovitatav viia fenklorofossi lubatavate jääkide määratlus kooskõlla rahvusvahelise tavaga, laiendades seda fenklorofossi peamisele metaboliidile;

käesoleva direktiiviga ettenähtud meetmed on kooskõlas alalise taimetervise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/895/EMÜ II lisa fenklorofossi käsitlevat jaotist nr 15/56 muudetakse järgmiselt:

EMÜ nr Pestitsiidid Piirnormid (mg/kg ehk miljondikku massiosa)

Üldnimetus Keemiline valem

15/56 Fenklorofoss, sealhulgas 0,0-dimetüül-0-(2,4,5-triklorofenüül)tiofosfaat Arvutatud fenklorofossina 0,01

- - 0,0-dimetüül-0-(2,4,5-triklorofenüül)fosfaat

Artikkel 2

Liikmesriigid jõustavad artikli 1 järgmiseks vajalikud õigusnormid hiljemalt 31. märtsil 1981 ning teatavad sellest viivitamata komisjonile.

Artikkel 3

Käesolev direktiiv on adresseeritud liikmesriikidele.

Brüssel, 28. märts 1980

Komisjoni nimel

asepresident

Finn GUNDELACH

1 EÜT L 340, 9.12.1976, lk 26.
Euroopa Liidu Teataja L 375 , 31/12/1980 Lk 0074 - 0074

Soomekeelne eriväljaanne: Peatükk 6 Köide 2 Lk 0077

Kreekakeelne eriväljaanne: Peatükk 06 Köide 3 Lk 0007

Rootsikeelne eriväljaanne: Peatükk 6 Köide 2 Lk 0077

Hispaaniakeelne eriväljaanne: Peatükk 06 Köide 2 Lk 0125

Portugalikeelne eriväljaanne Peatükk 06 Köide 2 Lk 0125



Nõukogu direktiiv, 22. detsember 1980, millega muudetakse Kreeka ühinemise tõttu direktiivi 80/154/EMÜ, mis käsitleb ämmaemandate diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid asutamisõiguse ja teenuste osutamise vabaduse kasutamise hõlbustamiseks (80/1273/EMÜ) EUROOPA ÜHENDUSTE NÕUKOGU, võttes arvesse 1979. aasta ühinemisakti, eriti selle artiklit 146, ning arvestades, et: nõukogu 21. jaanuari 1980. aasta direktiiv 80/154/EMÜ, mis käsitleb ämmaemandate diplomite, tunnistuste ja muude kvalifikatsiooni tõendavate dokumentide vastastikust tunnustamist ja mis sisaldab meetmeid asutamisõiguse ja teenuste osutamise kasutamise hõlbustamiseks, [1] võeti vastu pärast ühinemisaktile alla kirjutamist; Kreeka ühinemise tõttu tuleb kõnealuses direktiivis teha teatavaid muudatusi, et tagada selle ühetaoline kohaldamine Kreekas ja muudes liikmesriikides, ON VASTU VÕTNUD KÄESOLEVA DIREKTIIVI: Artikkel 1 Direktiivi 80/154/EMÜ muudetakse järgmiselt. 1. Artiklisse 1 lisatakse järgmine tekst: "Mαíα".". 2. Artiklile 3 lisatakse järgmine punkt: "j. Kreekas: - πτυχίο μαίας, mille on tõestanud sotsiaalministeerium, - πτυχίο "Aνωτέρας Σχολής Στελεχών Υγείας καί Κοινωνικής, Προνοίας, Τμήματος Mαιών", mille annab välja KATEE." Artikkel 2 Liikmesriigid võtavad käesoleva direktiivi täitmiseks vajalikud meetmed direktiivi 80/154/EMÜ artikli 20 lõikes 1 sätestatud tähtajaks. Liikmesriigid teatavad nendest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 22. detsember 1980 Nõukogu nimel eesistuja J. Santer [1] EÜT L 33, 11.2.1980, lk 1. --------------------------------------------------
Euroopa Liidu Teataja L 366 , 31/12/1980 Lk 0001 - 0029

Soomekeelne eriväljaanne: Peatükk 13 Köide 11 Lk 0019

Kreekakeelne eriväljaanne: Peatükk 15 Köide 2 Lk 0010

Rootsikeelne eriväljaanne: Peatükk 13 Köide 11 Lk 0019

Hispaaniakeelne eriväljaanne: Peatükk 13 Köide 11 Lk 0092

Portugalikeelne eriväljaanne Peatükk 13 Köide 11 Lk 0092



Nõukogu direktiiv, 4. detsember 1980, millega nähakse ette ohtlikke aineid käsitleva direktiivi 67/548/EMÜ tehniline kohandamine seoses Kreeka Vabariigi ühinemisega Euroopa Ühendustega (80/1189/EMÜ) EUROOPA ÜHENDUSTE NÕUKOGU, võttes arvesse 1979. aasta ühinemisakti, eriti selle artiklit 146, ning arvestades, et: nõukogu 27. juuni 1967. aasta direktiivi (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] peamiselt muudetud komisjoni direktiividega 76/907/EMÜ [2] ja 79/370/EMÜ [3] ning viimati muudetud nõukogu direktiiviga 79/831/EMÜ, millega lisati asjakohastele ohtlike ainete nimetustele ja nende ainete märgistamiseks sätestatud muudele väljenditele kreekakeelsed versioonid) [4] I–IV lisa tuleks muuta ON VASTU VÕTNUD KÄESOLEVA DIREKTIIVI: Artikkel 1 Käesoleva direktiivi I–IV lisas sätestatud kreekakeelne tekst lisatakse vastavalt direktiivi 67/548/EMÜ I–IV lisale. Artikkel 2 Liikmesriigid võtavad vastu ja avaldavad käesoleva direktiivi järgimiseks vajalikud sätted enne 1. jaanuari 1981. Liikmesriigid teatavad sellest viivitamata komisjonile. Nad kohaldavad neid sätteid alates Kreeka Vabariigi ühinemise jõustumisest. Artikkel 3 Käesolev direktiiv on adresseeritud liikmesriikidele. Brüssel, 4. detsember 1980 Nõukogu nimel eesistuja J. Barthel [1] EÜT 196, 16.8.1967, lk 1. [2] EÜT L 360, 30.12.1976, lk 1. [3] EÜT L 88, 7.4.1979, lk 1. [4] EÜT L 259, 15.10.1979, lk 10. -------------------------------------------------- I LISA Ohtlike ainete loetelu, mis on liigitatud nende ainete omadustele kõige iseloomulikuma elemendi järjenumbri järjekorras Vt komisjoni direktiiv 93/72/EMÜ, EÜT L 258, 16.10.1993, lk 29. -------------------------------------------------- II LISA Vt komisjoni direktiiv 2001/59/EÜ, EÜT L 225, 21.8.2001, lk 1. -------------------------------------------------- III LISA Ohtlike ainetega kaasnevate konkreetsete ohtude laad Vt komisjoni direktiiv 2001/59/EÜ, EÜT L 225, 21.8.2001, lk 1. -------------------------------------------------- IV LISA Ohutusteave ohtlike keemiliste ainete kohta Vt komisjoni direktiiv 2001/59/EÜ, EÜT L 225, 21.8.2001, lk 1. --------------------------------------------------
Nõukogu direktiiv,

24. juuni 1981,

millega muudetakse nõukogu direktiivi 78/25/EMÜ ravimites lubatud värvaineid käsitlevate liikmesriikide õigusaktide ühtlustamise kohta

(81/464/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100,

võttes arvesse komisjoni ettepanekut,

võttes arvesse Euroopa Parlamendi arvamust, [1]

võttes arvesse majandus- ja sotsiaalkomitee arvamust [2]

ning arvestades, et:

direktiivi 78/25/EMÜ [3] artiklis 1 on sätestatud, et liikmesriigid lubavad kasutada inimestele ja loomadele mõeldud ravimite värvimiseks ainult neid värvaineid, mis on loetletud nõukogu 23. oktoobri 1962. aasta direktiivi (toiduainetes lubatud värvaineid käsitlevate liikmesriikide õigusaktide ühtlustamise kohta) [4] I lisa I ja II jaos;

eespool nimetatud lisa I jaos on loetletud värvained nii massi kui kattepinna värvimiseks, II jaos on ainult kattepinna värvimiseks mõeldud värvained;

rahvatervise seisukohast ei ole ravimite puhul õigustatud eristada nii massi kui ka kattepinna värvimiseks mõeldud värvaineid ja ainult kattepinna värvimiseks mõeldud värvaineid, nagu on toiduainete puhul;

seetõttu tuleks direktiivi 78/25/EMÜ vastavalt muuta,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 78/25/EMÜ artiklile 1 lisatakse järgmine lõige:

"Kuid ravimite puhul ei eristata nii massi kui ka kattepinna värvimiseks mõeldud värvaineid ja ainult kattepinna värvimiseks mõeldud värvaineid."

Artikkel 2

Liikmesriigid võtavad 1. oktoobriks 1981 kõik meetmed, mis on vajalikud käesoleva direktiivi täitmiseks, ja teatavad sellest viivitamata komisjonile.

Artikkel 3

Käesolev direktiiv on adresseeritud liikmesriikidele.

Luxembourg, 24. juuni 1981

Nõukogu nimel

eesistuja

G. M. V. van Aardenne

[1] EÜT C 4, 7.1.1980, lk 46.

[2] EÜT C 113, 7.5.1980, lk 36.

[3] EÜT L 11, 14.1.1978, lk 18.

[4] EÜT 115, 11.11.1962, lk 2645/62.

--------------------------------------------------
Official Journal L 131 , 18/05/1981 P. 0004 - 0005

Finnish special edition: Chapter 13 Volume 11 P. 0116

Spanish special edition: Chapter 13 Volume 11 P. 0177

Swedish special edition: Chapter 13 Volume 11 P. 0116

Portuguese special edition Chapter 13 Volume 11 P. 0177



KOMISJONI DIREKTIIV, 13. aprill 1981, millega muudetakse direktiivi 79/490/EMÜ, millega kohandatakse tehnika arengule nõukogu direktiivi 70/221/EMÜ liikmesriikide mootorsõidukite ja nende haagiste vedelkütusepaake ja tagumisi allasõidutõkkeid käsitlevate õigusaktide ühtlustamise kohta (81/333/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta,1 viimati muudetud komisjoni direktiiviga 80/1267/EMÜ,2 eriti selle artiklit 13, võttes arvesse nõukogu 20. märtsi 1970. aasta direktiivi 70/221/EMÜ mootorsõidukite ja nende haagiste vedelkütusepaake ja tagumisi allasõidutõkkeid käsitlevate liikmesriikide õigusaktide ühtlustamise kohta,3 viimati muudetud direktiiviga 79/490/EMÜ,4 eriti selle artiklit 3 ning arvestades, et: kogemus on näidanud, et M1, M2, M3, N1, O1 ja O2 kategooria sõidukite tagumisi allasõidutõkkeid käsitleva direktiivi 79/490/EMÜ lisa punkti II.5.2 praegune sõnastus on küllaltki ebaselge laiuse osas, mille ulatuses peab nõue olema täidetud; kusjuures see võib põhjustada erinevate nõudmiste esitamist erinevate standardiametite poolt, tekitades riski vastuolude tekkimiseks nõukogu direktiiviga 74/483/EMÜ (M1 kategooria sõidukite välispinnast väljaulatuvate osade kohta)5, ning samuti tehnilisi kaubandustõkkeid, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 79/490/EMÜ järgmiselt: Lisa punkti II.5.2 tekst asendatakse järgmise tekstiga: "II.5.2. Mistahes M1, M2, M3, N1, O1 või O2 kategooria sõiduk (rahvusvahelise klassifikatsiooni kategooriad on sätestatud nõukogu direktiivi 70/156/EMÜ I lisa märkuses b) loetakse punktis II.5.1 sätestatud tingimusele vastavaks: - kui see vastab punktis II.5.3 sätestatud tingimustele, või - kui koormamata sõiduki tagumise osa kliirens ei ületa 55 cm laiuse ulatuses, mis ei ole kummaltki küljelt üle 10 cm kitsam tagatelje laiusest (arvestamata rehvide väljakummumist maapinna lähedal). Rohkem kui ühe tagatelje korral on määravaks kõige laiem telg. See nõue peab olema rahuldatud vähemalt sirgel, mis pole sõiduki kõige tagumisest punktist kaugemal kui 45 cm." Artikkel 2 Liikmesriigid jõustavad käesoleva direktiivi täitmiseks vajalikud õigusnormid enne 1. oktoobrit 1981 ning teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 13. aprill 1981 Komisjoni nimel komisjoni liige Karl-Heinz NARJES 1 EÜT L 42, 23.2.1970, lk 1. 2 EÜT L 375, 31.12.1980, lk 34. 3 EÜT L 76, 6.4.1970, lk 23 ja EÜT L 65, 15.3.1979, lk 42. 4 EÜT L 128, 26.5.1979, lk 22. 5 EÜT L 266, 2.10.1974, lk 4.
Official Journal L 043 , 14/02/1981 P. 0011 - 0011

Finnish special edition: Chapter 13 Volume 11 P. 0107

Spanish special edition: Chapter 13 Volume 11 P. 0161

Swedish special edition: Chapter 13 Volume 11 P. 0107

Portuguese special edition Chapter 13 Volume 11 P. 0161



NÕUKOGU DIREKTIIV, 20. jaanuar 1981, millega muudetakse seitsmendat korda nõukogu 23. oktoobri 1962. aasta direktiivi toidus lubatud värvaineid käsitlevate liikmesriikide eeskirjade ühtlustamise kohta (81/20/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut,[1] võttes arvesse Euroopa Parlamendi arvamust,[2] võttes arvesse majandus- ja sotsiaalkomitee arvamust[3] ning arvestades, et: 23. oktoobri 1962. aasta direktiivi[4] (toidus lubatud värvaineid käsitlevate liikmesriikide eeskirjade ühtlustamise kohta, viimati muudetud direktiiviga 78/144/EMÜ[5]) II lisa b osas sätestatakse värvainete lahjendamiseks või lahustamiseks kasutatavate ainete loetelu; karotenoidide E 160 ja E 161 kasutamist lihtsustab nende lahjendamine karrageeni (E 407) ja kummiaraabikuga (E 414); komisjon on läbi vaatamas kõigi värvainete lahjendamiseks ja lahustamiseks kasutatavate ainete kasutust ning seetõttu ei ole võimalik lõplikult otsustada, kas neid kahte ainet tuleks ühenduses lubada, ON VASTU VÕTNUD KÄESOLEVA DIREKTIIVI: Artikkel 1 23. oktoobri 1962. aasta direktiivi II lisa b osasse lisatakse järgmised ained järgmistel tingimustel: - karrageen (üksnes I lisas numbrite E 160 ja E 161 all loetletud värvainete jaoks); - kummiaraabik (üksnes I lisas numbrite E 160 ja E 161 all loetletud värvainete jaoks). Artikkel 2 Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 1. juulil 1981 ning teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 20. jaanuar 1981 Nõukogu nimel eesistuja Ch. A. van der KLAAUW [1] EÜT C 201, 10.8.1979, lk 13. [2] EÜT C 147, 16.6.1980, lk 124. [3] EÜT C 113, 7.5.1980, lk 9. [4] EÜT 115, 11.11.1962, lk 2645/62. [5] EÜT L 44, 15.2.1978, lk 20.
Euroopa Liidu Teataja L 319 , 07/11/1981 Lk 0016 - 0016

Hispaaniakeelne eriväljaanne: Peatükk 15 Köide 3 Lk 0075

Portugalikeelne eriväljaanne Peatükk 15 Köide 3 Lk 0075

Soomekeelne eriväljaanne: Peatükk 15 Köide 3 Lk 0160

Rootsikeelne eriväljaanne: Peatükk 15 Köide 3 Lk 0160



Nõukogu direktiiv, 19. oktoober 1981, millega Kreeka ühinemise tõttu kohandatakse direktiivi 79/869/EMÜ joogivee võtmiseks mõeldud pinnavee mõõtmismeetodite ning proovide võtmise ja analüüside tegemise sageduse kohta liikmesriikides (81/855/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikleid 100 ja 235, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: arvestamaks Kreeka ühinemist Euroopa ühendustega, tuleks nõukogu 9. oktoobri 1979. aasta direktiivi 79/869/EMÜ (joogivee võtmiseks mõeldud pinnavee mõõtmismeetodite ning proovide võtmise ja analüüside tegemise sageduse kohta liikmesriikides) [2] artikli 11 lõiget 2 kohandada; nõukogu on asutamislepingu artikli 198 esimese lõigu kohaselt konsulteerinud komisjoni ettepaneku küsimuses majandus- ja sotsiaalkomiteega; komitee ei ole suutnud esitada oma arvamust nõukogu määratud tähtajaks; asutamislepingu artikli 198 teise lõigu kohaselt ei takista komitee arvamuse esitamata jätmine nõukogu võtmast edasisi meetmeid; kuna on soovitav, et vajalikud muudatused võetaks vastu kiiresti, peab nõukogu vajalikuks kasutada seda võimalust, ON VASTU VÕTNUD KÄESOLEVA DIREKTIIVI: Artikkel 1 Direktiivi 79/869/EMÜ artikli 11 lõikes 2 asendatakse arv "41" arvuga "45". Artikkel 2 Käesolev direktiiv jõustub 1. jaanuaril 1981. Artikkel 3 Käesolev direktiiv on adresseeritud liikmesriikidele. Luxembourg, 19. oktoober 1981 Nõukogu nimel eesistuja P. Walker [1] EÜT C 144, 15.6.1981, lk 36. [2] EÜT L 271, 29.10.1979, lk 44. --------------------------------------------------
Euroopa Liidu Teataja L 209 , 29/07/1981 Lk 0034 - 0034

Soomekeelne eriväljaanne: Peatükk 13 Köide 11 Lk 0151

Hispaaniakeelne eriväljaanne: Peatükk 13 Köide 11 Lk 0217

Rootsikeelne eriväljaanne: Peatükk 13 Köide 11 Lk 0151

Portugalikeelne eriväljaanne Peatükk 13 Köide 11 Lk 0217



Nõukogu direktiiv, 20. juuli 1981, millega muudetakse nõukogu direktiivi 74/408/EMÜ mootorsõidukite sisustust (istmete ja nende kinnituspunktide tugevust) käsitlevate liikmesriikide õigusaktide ühtlustamise kohta (81/577/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 100, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu 22. juuli 1974. aasta direktiiviga 74/408/EMÜ mootorsõidukite sisustust (istmete ja nende kinnituspunktide tugevust) käsitlevate liikmesriikide õigusaktide ühtlustamise kohta [4] ei lubata sõidukile istmete ja nende kinnituspunktide tugevusega seoses anda EMÜ tüübikinnitust, kui nendel istmetel on sisseehitatud turvavöö kinnituspunktid; liiklusohutuse huvides tuleks viivitamata muuta direktiivi 74/408/EMÜ sõidukite suhtes, mille istmetel on üks või mitu turvavöö kinnituspunkti, nii et suuremal osal täiskasvanud sõitjatest oleks neid mugavam kasutada ning seeläbi suureneks turvavööde kasutamine; kõnealune muudatus on saanud võimalikuks seoses tehnika arenguga mootorsõidukite ehituses, ON VASTU VÕTNUD KÄESOLEVA DIREKTIIVI: Artikkel 1 Direktiivi 74/408/EMÜ muudetakse järgmiselt. 1. Artikli 1 lõige 2 asendatakse järgmisega: "2. Käesolevat direktiivi ei kohaldata klappistmete ega küljega või seljaga sõidu suunas olevate istmete suhtes." 2. I lisa punkt 2.7 asendatakse järgmisega: "2.7. Klappiste – aeg-ajalt kasutamiseks mõeldud lisaiste, mis on tavaliselt üles tõstetud." Artikkel 2 Liikmesriigid võtavad käesoleva direktiivi järgimiseks vajalikud õigusnormid vastu kuue kuu jooksul alates selle teatavakstegemisest. Liikmesriigid teatavad neist viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 20. juuli 1981 Nõukogu nimel eesistuja P. Walker [1] EÜT C 87, 9.4.1980, lk 7. [2] EÜT C 265, 13.10.1980, lk 77. [3] EÜT C 230, 8.9.1980, lk 6. [4] EÜT L 221, 12.8.1974, lk 1. --------------------------------------------------
Euroopa Liidu Teataja L 046 , 19/02/1981 Lk 0033 - 0034

Soomekeelne eriväljaanne: Peatükk 3 Köide 13 Lk 0012

Hispaaniakeelne eriväljaanne: Peatükk 03 Köide 21 Lk 0038

Rootsikeelne eriväljaanne: Peatükk 3 Köide 13 Lk 0012

Portugalikeelne eriväljaanne Peatükk 03 Köide 21 Lk 0038



Nõukogu direktiiv, 9. veebruar 1981, millega muudetakse II lisa nõukogu direktiivis 76/895/EMÜ puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta (81/36/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse nõukogu 23. novembri 1976. aasta direktiivi 76/895/EMÜ puu- ja köögiviljas sisalduvate ja nende pinnal esinevate pestitsiidide jääkide piirnormide kehtestamise kohta, [1] viimati muudetud direktiiviga 80/428/EMÜ, [2] eriti selle artikleid 4 ja 8, võttes arvesse komisjoni ettepanekut ning arvestades, et: direktiivi 76/895/EMÜ artiklis 4 on sätestatud, et juhul kui liikmesriik leiab, et II lisas kehtestatud piirnorm võib ohustada inimeste või loomade, välja arvatud kahjulike organismide tervist, võib asjaomane liikmesriik enda territooriumil kõnealust piirnormi ajutiselt vähendada; Hollandi Kuningriik on dimetoaadi, ometoaadi ja fenklorofossi suhtes tuginenud eespool nimetatud artikli sätetele; fenklorofossi suhtes tehti muudatusi direktiivis 80/428/EMÜ; komisjon on lõpetanud uuringud ülejäänud kahe pestitsiidi osas; tuginedes uutele teaduslikele andmetele, tuleb muuta II lisas ometoaadile kehtestatud piirnormi; on soovitav viia lahku dimetoaadile ja ometoaadile kehtestatud piirnormid ning sellest tulenevalt muuta dimetoaadile kehtestatud piirnormi; alalise taimetervise komitee arvamuse puudumise tõttu ei ole komisjon olnud suuteline võtma meetmeid vastavalt direktiivi 76/895/EMÜ artiklis 8 sätestatud menetlusele, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/895/EMÜ II lisa muudetakse järgmiselt. 1. Dimetoaati ja ometoaati käsitlevad sätted asendatakse järgmisega. EMÜ nr | Pestitsiidid | Piirnormid (mg/kg (ppm)) | Üldine nimetus | Keemiline valem | 15/55 | dimetoaat | 0,0-dimetüül-S-(N-metüül karbamoüül) metüül ditiofosfaat | 1 | – | ometoaat | dimetüül -S-(N- metüül karbamoüül metüül) fosforotiolaat | 0,4kirsid, salatsigur, artišokk ja spinat0,1marjad, sibulad, porrulauk ja juurviljad0,2teised saadused | 2. Viide (3) kustutatakse. Artikkel 2 Liikmesriigid jõustavad artikli 1 täitmiseks vajalikud õigusnormid hiljemalt 1. jaanuaril 1982 ning teatavad neist viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 9. veebruar 1981 Nõukogu nimel eesistuja G. Braks [1] EÜT L 340, 9.12.1976, lk 26. [2] EÜT L 102, 19.4.1980, lk 26. --------------------------------------------------